open-index/open-wikipedia-markdown huggingface dataset:
מנצ'גו

**מנצ'גו** (בספרדית: **Manchego** או בשמה הרשמי: **Queso Manchego**) היא גבינה המיוצרת במחוז לה מנצ'ה בספרד מחלב כבשים מגזע מנצ'גה. הגבינה מיושנת בין 60 יום לבין שנתיים.

למנצ'גו יש עקביות יציבה וקומפקטית ומרקם חמאתי, לעיתים קרובות מכילה כיסי אוויר קטנים שמפוזרים בצורה לא אחידה. צבע הגבינה משתנה מלבן לצהוב שנהב, והקליפה הבלתי אכילה מצהובה לחום-בז'. הגבינה בעלת טעם מיוחד, מפותחת היטב אך לא חזקה מדי, היא קרמית עם פיקנטיות קלה ומותירה טעם לוואי האופייני לחלב כבשים.

גבינת מנצ'גו מסווגת רגולטורית בספרד במעמד גאוגרפי מוגן, והגבינה זכתה למעמד כינוי מקור מוגן (PDO) על ידי האיחוד האירופי.

## דרישות PDO
 חייבת לעמוד בדרישות אלה:
* יש לייצר אותה בחלקים ייעודיים של המחוזות אלבסטה, סיאודאד ריאל, קואנסה וטולדו, כולם באזור לה מנצ'ה.
* ניתן לייצר אותה רק מחלב מלא של כבשים מגזע מנצ'גה שגדלו בחוות רשומות בתוך אותו אזור.
* יש ליישן את הגבינה לפחות 60 יום (30 יום לגבינות במשקל של עד 1.5 ק"ג) ולכל היותר שנתיים.
* יש לייצר אותה בלחיצה בתבנית גלילית שגובהה המקסימלי הוא  וקוטרה המרבי .

ניתן לייצר גבינת מנצ'גו מחלב מפוסטר או גולמי. אם היא מיוצרת מחלב גולמי ניתן לסמנה כ-artesano (אומן). התוספים המותרים היחידים הם אנזים הגבנה טבעי או אנזים קרישה מאושר אחר ומלח.

## ייצור ותיוג
צורתן המסורתית של התבניות בהן דוחסים את הגבינה היא צורת חבית, אולם בעבר גבינת המנצ'גו נוצרה על ידי לחיצת הנתח בסלסילות עשב אספרטו קלועות, שהותירו תבנית זיג-זג ייחודית (הידועה בשם ) על קליפת הגבינה. בימינו, אותו אפקט מושג על ידי תבנית שבתוכה יש עיצוב בתבליט המקנה לגבינה המוגמרת דוגמה מובלטת הדומה לזו של עשב האספרטו הקלוע.

במהלך תהליך ההתישנות, גבינת המנצ'גו מפתחת קליפה טבעית. התקנות מתירות לשטוף אותה, לצפותה בפרפין, לטבול אותה בשמן זית, או לטפל בגבינה בחומרים שקופים מסוימים המאושרים לשימוש.

גבינות העומדות בדרישות ה-PDO נושאות לשונית קזאין הנושאת את השם , מספר סידורי, ויצירות אומנות המתארות את דון קיחוטה דה לה מנצ'ה. הלשונית מיושמת כשהגבינה בתבנית ונושאת תווית ייחודית המונפקת על ידי המועצה להסדרת גבינת המקור של מנצ'גו.

## סוגים
לגבינת מנצ'גו יש מגוון של טעמים שונים על פי גילה:
* ***': גבינה טרייה המיושנת שבועיים. יש לה טעם עשיר אך עדיין, אינה גבינת מנצ'גו אמיתית בשל חוסר ההתיישנות שלה. מיוצרת בכמויות קטנות; לעיתים נדירות נמצאת מחוץ לספרד.
* ***': גבינה מוצקה למחצה, מיושנת במשך 3 שבועות עד 3–4 חודשים, מעט מתונה יותר בטעם מהקוראדו (Curado).
* ***': גבינה מובשלת למחצה מיושנת 3–6 חודשים בטעם קרמל ואגוזים.
* ***': מיושנת 1–2 שנים, מוצקה בטעם חד יותר ככל שהיא מיושנת זמן רב יותר. יש לה פלפליות עשירה ועמוקה. ניתן לשלב אותו במאכלים, אבל אפשר לאכול אותה גם לבד או כטאפס.

## קישורים חיצוניים

* מידע אודות גבינת מנצ'גו, באתר spanishclub.blog

## הערות שוליים

קטגוריה:גבינות כבשים
קטגוריה:קסטיליה-לה מנצ'ה
קטגוריה:גבינות ספרדיות
Trumpet

**TRUMPET** היא סדרת לווייני ריגול של ארצות הברית בתחום מודיעין אותות. השיגורים החלו בסוף שנות ה-90 של המאה ה-20. הלוויינים החליפו את הלוויינים מסדרה Jumpseat. הלוויינים פועלים באחריות משרד הסיור הלאומי.

את היעוד המדויק ותכונות טכניות של הלוויינים נחשבים לסוד. דווח שלוויינים מסוגלים לנתר שיחות תוך שימוש באנטנה בקוטר של 150 מ'. 3 לוויינים של הדור הראשון היו במשקל של כ-6,000 ק"ג. הלוויינים פועלים במסלול מולניה.

עלות של הלוויין הראשון הייתה כ-3 מיליארד $ (במחירי 2023)

לווייני הדור השני היו קלים יותר (כ-3,500-4,000 ק"ג). על הלוויינים היו מותקנים בין היתר מכשירים של מערכת SBIRS שמספקת התרעה על שיגורי טילים ומערכות לחקר מגנטוספירה.

## שיגורים

## קישורים חיצוניים

* תיאור לוויין NROL-42
* תיאור לוויין NROL-35
* מידע על הלוויינים
* מידע על השיגורים

## הערות שוליים

קטגוריה:הגנה נגד טילים
קטגוריה:לוויינים אמריקאיים
קטגוריה:לווייני ריגול
עזריה פוליקרוב

פרופסור **עזריה פריזנטי פוליקרוב** (בבולגרית: **Азаря̀ Призенти Поликаров**; 9 באוקטובר 1921, סופיה, ממלכת בולגריה – 16 במרץ 2000, סופיה, בולגריה) היה פילוסוף, פיזיקאי ופוליטיקאי יהודי-בולגרי אשר כיהן כחבר האספה הלאומית של בולגריה.

## קורות חיים
פוליקרוב נולד בסופיה. הוא רכש השכלה תיכונית בעירו, ובהמשך פרסם מספר מאמרים ועבודות בנושא מכניקת הקוונטים וניהל חליפת מכתבים עם אלברט איינשטיין. רכז השכלה אקדמית בפיזיקה באוניברסיטת מוסקבה. בהמשך, עסק בפילוסופיה של המדע ולוגיקה. ב-1944 הפך לחבר המפלגה הקומוניסטית של בולגריה. הוא עבד בספרייה המדעית המרכזית של בולגריה בסופיה, ובהמשך ניהל את המקום. בין השנים 1956–1962 הרצה באוניברסיטת ברלין ובאוניברסיטת לייפציג. ב-1962 מונה לפרופסור חבר ולראש החוג לפילוסופיה ולמדעי הטבע באקדמיה הבולגרית למדעים. בין השנים 1967–1970 כיהן כמומחה הראשי לפילוסופיה במטה אונסק"ו בפריז.

בין 1971–1973 היה עמית מחקר באוניברסיטת בוסטון ובאוניברסיטת פיטסבורג. בין השנים 1941–1999 פרסם פוליקרוב 15 ספרים שונים בתחום הפילוסופיה, אשר תורגמו למספר שפות. פוליקרוב היה חבר המפלגה הסוציאליסטית הבולגרית ובין השנים 1990–1991 כיהן מטעמה כחבר האספה הלאומית של בולגריה.

## הערות שוליים

קטגוריה:יהודים חברי הפרלמנט הבולגרי
קטגוריה:פילוסופים יהודים בולגרים
קטגוריה:פילוסופים של המאה ה-20
קטגוריה:בולגרים שנולדו ב-1921
קטגוריה:בולגרים שנפטרו ב-2000
אליפות אסיה בכדורגל נשים 2010

**אליפות אסיה בכדורגל נשים 2010** (באנגלית: **2010 AFC Women's Asian Cup**) היא המהדורה ה-17 של האליפות אסיה בכדורגל נשים שארגנה קונפדרציית הכדורגל של אסיה. הטורניר נערך ברפובליקה העממית של סין והתקיים מ-19 במאי עד ה-30 במאי 2010. האליפות שימשה כטורניר המוקדמות לגביע העולם לנשים, שנערך שנה לאחר מכן בגרמניה.

האליפות נערכה בפורמט של שלב בתים ושלב נוקאאוט. שתי הנבחרות הראשונות מכל אחד משני הבתים עלו לשלב חצי הגמר, בו שיחקו בהצלבה, כלומר הקבוצה שסיימה במקום הראשון בבית שיחקה מול הקבוצה שסיימה שנייה בבית המקביל וההפך. במשחק הגמר נפגשו האלופה המכהנת קוריאה הצפונית ואוסטרליה. בסיום המשחק, שנערך בצ'נגדו מול 1,200 צופים, ניצחה אוסטרליה 4-5 בדו-קרב פנדלים וזכתה בטורניר בפעם הראשונה בתולדותיה. 

בעקבות מיקומן כשלוש הראשונות, העפילו אוסטרליה, קוריאה הצפונית ויפן ישירות לגביע העולם כנציגות של אסיה.

## שלב הבתים
### בית א'

### בית ב'

## שלב הנוק-אאוט

קטגוריה:אליפויות אסיה בכדורגל נשים
קטגוריה:תחרויות כדורגל ב-2010
קטגוריה:תחרויות כדורגל ברפובליקה העממית של סין
קטגוריה:2010 ברפובליקה העממית של סין
טומי בראון

**תומאס לי בראון** (באנגלית: **Tommy Brown**; נולד ב-1 במאי 1986) הידוע גם בשם הבמה **TBHits**, הוא מפיק מוזיקלי, פזמונאי וראפר אמריקאי. הוא זוכה פרס ASCAP ומועמד לגראמי. הוא שיתף פעולה עם הזמרת האמריקאית אריאנה גרנדה בכל ששת אלבומי האולפן שלה. בראון חתום על מספר קרדיטים משיריה של הזמרת האמריקאית מייגן טריינור.

בראון התמקצע באמצעות לימודים משותפים עם רוי "רויאלטי" המילטון  ורודני ג'רקינס .

## ביוגרפיה וקריירה
בראון מתגורר בלוס אנג'לס ונולד וגדל בפיטסבורג, פנסילבניה. בשנת 2010 הפיק את הלהיט הראשון שלו, עבור הלהקה בלאק אייד פיז – "Just Can't Get Enough". בהמשך, עבד עם חברי GOOD Music, , ויקטוריה מונה, מיק מיל ו-2 צ'יינז. בשנת 2013 החל את רצף עבודתו המשותפת עם הזמרת אריאנה גרנדה, כאשר עבדו על "Honeymoon Avenue" ו-"". באותה השנה, עבד עם נאז, טראוויס סקוט ו-B.o.B. בשנה העוקבת, עבד עם מונה על שישה שירים בסך הכול. את שיתוף הפעולה עם גרנדה המשיך במהלך העבודה על "Intro", "", "" ו-"Cadillac Song". הוא חבר לכריס בראון, פיפת' הרמוני ומשין גאן קלי איתם יצר מספר שירים.

בשנת 2015 שיתף פעולה בשלישית עם גרנדה במהלך העבודה על המיני-אלבום *[[Christmas & Chill]]* שיצא לכבוד חג המולד. באותה השנה, עבד עם הזמרת-יוצרת האמריקאית מדונה על חמש רצועות "Auto-Tune Baby", "", "", "" ו-"Wash All Over Me"; הראשונה נגנזה, בעוד הארבע האחרות נבחרו להיכלל באלבום האולפן השלושה-עשר שלה, *[[Rebel Heart]]*. במהלך יציאת אלבום האולפן השלישי של גרנדה, *[[Dangerous Woman]]*, עבד בראון על מספר שירים, ביניהם: "Be Alright" ו-"Let Me Love You".

בהמשך הקריירה שלו, עבד עם ביג שון, די ג'יי חאלד, מייגן טריינור, ויז קאליפה, פיה מיה, טי-פיין, ג'ניפר לופז, קארדי בי וג'וס וורלד.

## קישורים חיצוניים
* 

## הערות שוליים

קטגוריה:מפיקי היפ הופ אמריקאים
קטגוריה:ראפרים אמריקאים
קטגוריה:מפיקים מוזיקליים אמריקאים
קטגוריה:פזמונאים אמריקאים
קטגוריה:אמריקאים שנולדו ב-1986
כינוי מקור מוגן

**כינוי מקור מוגן** (באנגלית: **Protected designation of origin-PDO**) הוא סוג של מעמד גאוגרפי מוגן של האיחוד האירופי ובריטניה שמטרתו לשמר את כינויי המקור של מוצרים הקשורים למזון. הכינוי נוצר בשנת 1992 ומטרתו העיקרית היא לייעד מוצרים שיוצרו, עובדו ופותחו באזור גאוגרפי מסוים, תוך שימוש בידע המוכר של יצרנים מקומיים וחומרי גלם מהאזור הנוגע בדבר.

## מאפיינים
המאפיינים של המוצרים המוגנים קשורים בעיקרם לאזור שלהם. הלוגו האירופי או הבריטי PDO, שהשימוש בו הוא חובה במקרים הרלוונטיים, מתעד את הקישור הזה. תקנה 510/2006 האירופית מיום 20 במרץ 2006 מכירה בעדיפות להקמת מערכת הגנה קהילתית המבטיחה תנאים שווים של תחרות בין היצרנים. תקנה אירופית זו נועדה להבטיח את המוניטין של מוצרים אזוריים, להתאים את ההגנות הלאומיות הקיימות כדי לגרום להן לעמוד בדרישות של ארגון הסחר העולמי, וליידע את הצרכנים כי מוצרים הנושאים את לוגו "כינוי מקור מוגן" עומדים בתנאי הייצור והמקור המצוינים על המוצר. התקנה חלה על מוצרים חקלאיים ומזונות מסוימים שיש לגביהם קשר בין מאפייני המוצר או המזון לבין מקורו הגאוגרפי: הם עשויים להיות יינות, גבינות, מוצרי בשר חזיר, נקניקים, זיתים, בירות, פירות, ירקות, לחמים או מזון לבעלי חיים.

מזונות כגון פרמזן, גורגונזולה, גבינת אסיאגו, קממבר דה נורמנדי ושמפניה יכולים להיות מסומנים ככאלה רק אם הם מגיעים מהאזור המיועד. לדוגמה, כדי לשווק תחת כינוי המקור של רוקפור, הגבינה חייבת להיות מעובדת מחלב גולמי מגזע מסוים של כבשים (Lacaune), יש לגדל את בעלי החיים בטריטוריה מסוימת ולעדן את הגבינה המתקבלת באחד המרתפים ברוקפור-סור-סולזון שבחלק הצרפתי של מחוז Aveyron, שם יש "לזרוע" אותה בנבגי עובש (Penicillium roqueforti) שהוכנו מזנים מסורתיים אנדמיים לאותם מרתפים.

## PDO בשפות שונות
הלוגו של PDO זמין בכל שפות האיחוד האירופי, וחברות המזון חופשיות להשתמש בלוגו ובקיצור של כל אחת מהגרסאות. דוגמאות לגרסאות בשפות שונות מוצגות להלן:

## ראו גם
* כינוי מקור מבוקר
* מעמד גאוגרפי מוגן

## קישורים חיצוניים

## הערות שוליים

קטגוריה:מותגי מזון
קטגוריה:האיחוד האירופי: חוק ומשפט
קטגוריה:האיחוד האירופי: כלכלה
גבינת טראפיסטה

**גבינת טראפיסטה** (באנגלית: **Trappista cheese**) היא גבינה מסורתית חצי קשה מחלב פרה המיוצרת במדינות: צרפת, בלגיה, בוסניה והרצגובינה והונגריה. היא נוצרה על ידי הנזירים הטראפיסטים של מנזר פורט-דו-סאלו (Port-du-Salut Abbey) בצרפת.

## היסטוריה
ניתן לאתר את מקורות הגבינה אצל נזירים מהמאה ה-18 של המנזר הצרפתי פורט-דו-סאלו. המתכון הסודי מצא את דרכו לבוסניה והרצגובינה עם הגעתם של הטראפיסטים הציסטרציאנים והקמת מנזר מריאסטרן, באניה לוקה (Mariastern Abbey, Banja Luka) ב-1869. הנזירים השאירו שם את שם המסדר שלהם, וכן מורשת בולטת באזור באמצעות ייצור הגבינה המפורסמת הזו וגם ייצור בירה.

## ייצור ומאפיין
הטראפיסטה מבוססת על מתכון סודי, אך מיוצרת גם בקנה מידה תעשייתי. הגבינה נמסה בקלות ובעלת טעם עדין. יש לה צבע צהבהב חיוור עם חורים מפוזרים בדלילות של 5-3 מ"מ. היא ארוזה בדרך כלל בנייר כסף אדום. חבילות טיפוסיות כוללות 1.5 ק"ג גדול ו-1/2 ק"ג קטן של "גלגלים" או "כיכרות", כמו גם פרוסות ובלוקים שונים. המתכון הצרפתי המקורי מיוצר עד היום בצרפת, תחת השם המסחרי של Port-Salut או השם הנפוץ של Saint-Paulin.

## פופולריות וצריכה
הטראפיסטה פופולרית מאוד בהונגריה ובסרביה, כמו גם בבוסניה והרצגובינה השכנה. גבינה זו עדיף לצרוך עם פירות, יין, או כתוספת מותכת על מאכלים חמים.

## הערות שוליים

טראפיסטה
טראפיסטה
קרוטן דה שביניול

**קרוטן דה שביניול** (בצרפתית: **Crottin de Chavignol**) היא גבינת עיזים המיוצרת בעמק הלואר. הגבינה היא מקור לגאווה  מקומית במקום ייצורה, שביניול (Chavignol) בצרפת הוא כפר בו מתגוררים כמאתיים תושבים.

## היסטוריה
גבינת העיזים בצורת גליל קטן מאזור שביניול מיוצרת מאז המאה ה-16, אך התיעוד הכתוב הקדום ביותר שקיים הוא רק משנת 1829 כאשר שמה ופרטים קצרים על הגבינה תועדו על ידי מפקח מס.

האטימולוגיה של השם בעייתית: טענה אחת היא ש-Crottin לקוח מהמילה crot, שמשמעה מנורת שמן קטנה העשויה מחימר שרוף, המזכירה את התבנית המשמשת להכנת הגבינה. הסבר נוסף הוא שגבינת הקרוטן המיושנת-מבוגרת נעשית קשה יותר ושחומה יותר ונוטה להיראות כמו גללים, המילה הצרפתית לבעל חיים שנופל היא crotte ומכאן מקור השם לפי הסבר זה.

## בקרת איכות
המוצר מוגן על ידי חותם כינוי מקור מבוקר (בצרפתית: **Appellation d’origine contrôlée**; בראשי תיבות **AOC**), למעשה זהו ה-DOL הצרפתי כמו הכינוי מקור מוגן (באנגלית: **Protected designation of origin-PDO**), קרוטן דה שביניול מיוצרת היום בשיטות מסורתיות. אם גבינה מסומנת "Crottin de Chavignol", היא חייבת להיות מהאזור סביב Chavignol, והיא צריכה לעמוד בקריטריונים המחמירים של ייצור מסורתי.

## טעם וגיל
ממוזער|חנות קמעונאית של אחת משתי יצרניות הגבינות של שביניול
שמאל|ממוזער|כשהיא מבשילה (Chavignol bleuté), היא מקבלת טעם חזק יותר ומפתחת קליפה קשה יותר.
קרוטן זה שביניול היא גבינה עדינה ומעט אגוזית. בצעירותה (Chavignol jeune), המרקם שלה מוצק וקומפקטי, וקליפתה לבנה. כשהיא מבשילה, כלומר מתבגרת (Chavignol bleuté), היא מקבלת טעם חזק יותר ומפתחת קליפה קשה יותר. בהבשלה מלאה (Chavignol affiné), המרקם הופך לפירורי והתבנית על הקליפה הופכת לצבע כחלחל. הגבינה משווקת ונאכלת בכל שלושת שלבי ההבשלה/התבגרות.

## קישורים חיצוניים

## הערות שוליים

קטגוריה:גבינות עיזים
קטגוריה:גבינות צרפתיות
אלחו וידאל-קואדרס רוקה

**אלחו וידאל-קואדרס רוקה** (בספרדית: **Alejo Vidal-Quadras Roca** (שם המשפחה נהגה: בּידאל); נולד ב-20 במאי 1945) הוא פיזיקאי קרינה ופוליטיקאי ספרדי. חבר מפלגת ווקס ובעבר חבר וסגן נשיא הפרלמנט האירופי. נורה במרכז מדריד ב-9 בנובמבר 2023.

## ביוגרפיה
וידאל-קואדרס רוקה, יליד ברצלונה, עשה את ראשית דרכו בפוליטיקה הספרדית במסגרת מפלגת הימין "המפלגה העממית" ובפרלמנט האירופי במסגרת "מפלגת העם האירופית". כיהן במשך חמש עשרה שנים כחבר הפרלמנט האירופי (בין השנים 1999–2014), במהלכן כיהן  מ-2004 ועד 2007 כסגן נשיא הפרלמנט האירופי  הראשון.

ב-2014, הודיע כי הוא עוזב את מפלגת העם לטובת מפלגה חדשה, Vox. הוא היה המועמד המוביל מטעם Vox בבחירות לפרלמנט האירופי ב-2014, אך המפלגה נכשלה והוא לא זכה במושב.

וידאל-קואדרס רוקה מגדיר את עצמו כליברלי-שמרן.

הוא מתפרנס כגמלאי מעבודותיו כפרופסור לשעבר באוניברסיטה וכחבר לשעבר בפרלמנט האירופי.

### ניסיון ההתנקשות
ב-9 בנובמבר 2023 בשעה 13:30, בעת שהלך בכיכר נונייס דה בלבואה במדריד, נורה בפניו בידי אדם שרכב על אופנוע. הוא הועבר במצב קשה לבית החולים שם נותח ומצבו יוצב. 

וידאל-קואדרס טען כי מאחורי ההתנקשות עומדת איראן, שכן בשל קשריו עם ארגוני אופוזיציה גולים לאיראן הוא אחד הפוליטיקאים הראשונים אותם הכניסה ממשלת איראן ל"רשימת הטרוריסטים" שלה.

## קישורים חיצוניים

* 
* פרופיל, באתר הפרלמנט האירופי

## הערות שוליים

קטגוריה:פוליטיקאים ספרדים
קטגוריה:פיזיקאים ספרדים
קטגוריה:חברי הפרלמנט האירופי מטעם ספרד
קטגוריה:נפגעי התנקשויות
קטגוריה:ברצלונה: אישים
קטגוריה:ספרדים שנולדו ב-1945
איגל רוק אנטרטיינמנט

**איגל רוק אנטרטיינמנט** (באנגלית: **Eagle Rock Entertainment**) היא חברת הפקה והפצה בין-לאומית של סרטי מוזיקה ותכנות. היא מפעילה שתי חברות תקליטים (איגל רקורדס וארמורי רקורדס), חברת הפקות בשירות מלא (איגל רוק הפקות) וחברת בת לפרסום מוזיקה (איגל-איי מיוזיק).

## היסטוריה
איגל רוק אנטרטיינמנט נוסדה באפריל 1997 בידי טרי שאנד, ג'וף קמפין וג'וליאן פול, שלושה עמיתים לשעבר בקאסל תקשורת, עם קשר ישיר לברטלסמן מיוזיק גרופ. מאוחר יותר היא נרכשה על ידי אדל רקורדס ובשנת 2001 נמכרה כולה לחברת ההשקעות הבריטית HgCapital תמורת 34 מיליון ליש"ט. בשנת 2007 נרכשו מניות מיעוט מחדש על ידי אדל AG. חטיבת איגל ויז'ן הוקמה בשנת 2000. המטה של איגל רוק אנטרטיינמנט נמצא בלונדון עם משרדים בניו יורק ומשרדים שותפים ברחבי העולם.

באפריל 2014, איגל רוק אנטרטיינמנט נרכשה על ידי יוניברסל מיוזיק גרופ. הרכישה של יוניברסל באה בעקבות הרכישה של רוב EMI. טרי שאנד המשיך להוביל את החברה כיו"ר ומנכ"ל מהמטה שלה בלונדון. בשנת 2020, יוניברסל הקימה את אולפני מרקורי שקלטו את איגל רוק אנטרטיינמנט.

## פרסים
החברה זכתה בפרס גראמי על הסרט התיעודי *When You're Strange* ב-2010.

## קישורים חיצוניים
* 

## הערות שוליים

קטגוריה:חברות בריטיות
קטגוריה:חברות תקליטים
איגל רקורדס

**איגל רקורדס** (באנגלית: **Eagle Records**) היא חברת תקליטים בריטית, חטיבה של איגל רוק אנטרטיינמנט ובעצמה חברת בת של יוניברסל מיוזיק גרופ.

בממלכה המאוחדת מנהלת חברת התקליטים היא לינדזי בראון, לשעבר מנהלת ואן היילן, בעוד שבארצות הברית עומד בראשה מייק קרדן.

## אמנים
להלן חלק מהאמנים החתומים או שהיו חתומים בחברת התקליטים:

## קישורים חיצוניים

## הערות שוליים

קטגוריה:חברות תקליטים
גבינת פון-ל'אבק

**גבינת פּון-ל'אֶבֶק** (בצרפתית: **Pont-l'Évêque**) היא גבינה צרפתית, שיוצרה במקור באזור שסביב לקומונה של פון-ל'אבק, בין דוביל לבין ליסייה (Lisieux) במחוז קלבדוס בנורמנדי. זו כנראה הגבינה הנורמנית העתיקה ביותר שנמצאת עדיין בייצור.

פון-ל'אבק היא גבינת חלב פרה, לא מבושלת, לא דחוסה, בעלת צורה מרובעת בדרך כלל בסביבות 10 ס"מ הצלע ובערך 3 ס"מ הגובה, במשקל 400 גרם. מרכז הגבינה הוא רך, קרמי בצבע צהוב חיוור, בעל מרקם חלק ועדין ובעל ארומה חריפה. תוכן זה מוקף בקליפה שטופה שהיא לבנה בצבע כתום-חום עדין. הגבינה רכה בלחיצה, אך חסרת גמישות. היא מדורגת בדרך כלל לצד ברי, קממבר ורוקפור כאחת הגבינות הפופולריות ביותר בצרפת.

## היסטוריה
הגבינה מיוצרת בנורמנדי לפחות מאז המאה ה-12, ולכאורה נוצרה לראשונה על ידי נזירים ציסטרציאנים שהתיישבו ממערב לעיר קן. הגבינה הייתה ידועה במקור בשם המיתולוגי כרוב, לאחר מכן קיבלה את השם "אנג'לוט". לאחר שהפך פופולרי ברחבי צרפת מאז המאה ה-16 ואילך היא רכשה את שם הכפר שסביבו התרכז הייצור שלה.

## ייצור
פון-ל'אבק הוכרה כגבינת כינוי מקור מבוקר בצרפתית: Appellation d'Origine Contrôlée (AOC) ב-30 באוגוסט 1972, והגיעה למעמד מלא ב-1976. ייצורה הוגדר ועוגן בצו מ-29 בדצמבר 1986. מדריכי הנסיעות Le Petit Futé (המקביל ללונלי פלאנט) קובעים שהפון-ל'אבק הטוב ביותר בעל AOC מגיע מ-Pays d'Auge (אזור בנורמנדי), הכולל את נפת Pont-l'Evêque עצמה.

תקנות AOC כוללות את ההגבלות הבאות:
* החלב חייב להגיע מאזור מבוקר סביב הכפר Pont-l'Évêque, המשתרע עד למחוזות וליישובים קלבדוס, אר, מאנש, מאיין, אורן ו-סן-מריטים .
* יש לחלק את הגבן ברציפות (כלומר עוד ועוד), ללוש אותו ולאחר מכן לנקז אותו.
* במהלך האפינאז' (affinage), כלומר הבשלת גבינה או התבגרות הגבינה, יש לשטוף אותה, להבריש ולהפוך אותה.
* הגבינה המתקבלת חייבת להיות באחד משלושת הגדלים:
** פטי (Petit) – 9.5–8.5 ס"מ ריבוע, ומינימום 85 גרם חומר יבש.
** דמי (Demi) – 11.5–10.5 ס"מ על 5.7-5.2 ס"מ, עם מינימום 170 גרם חומר יבש.
** גרנד (Grand)– 21–19 ס"מ ריבוע, עם מינימום של 650 גרם חומר יבש.

ההבשלה נמשכת לפחות שבועיים לאחר הייצור, אם כי רוב גלילי הגבינה נשארים למעלה משישה שבועות. הגבינה היא בסביבות 45% שומן כאחוז חומר יבש ומיוצרת לאורך כל השנה. התקנות מאפשרות כיום להשתמש לייצורה בחלב מפוסטר וגם לא מפוסטר. הייצור השנתי הוא בסביבות 3,500 טון, כאשר רובו מיוצר על ידי שני יצרנים גדולים. היצרנים המוערכים כוללים את Bisson et fils, Lanquetôt, Lepeudry ו-Levaseur.

המתכונים מהגבינה כוללים שימוש לפונדו של שלוש גבינות יחד עם ליבארוט (Livarot) וקממבר וכן לליווי טורנדוס דה וו.

## קישורים חיצוניים

* האתר הרשמי
* סיפור פון-ל'אבק
* Isigny Sainte-Mére Co-operative Pont L'éveque
* 

## הערות שוליים

קטגוריה:גבינות צרפתיות
החברה הגאוגרפית המלכותית של בלגיה

**החברה הגאוגרפית המלכותית של בלגיה** (בצרפתית: **Société Royale Belge de Géographie**) היא אגודה מדעית הפועלת לקידום מדעי הגאוגרפיה.

## היסטוריה
החברה נוסדה ב-27 באוגוסט 1876 בשם החברה הבלגית לגאוגרפיה, ימים ספורים לפני פתיחת הכנס הגאוגרפי  בבריסל לקידום חקר חלקי תבל שונים. בראשיתה הייתה מעורבת בהשקעה מסחרית במושבות הבלגיות. בשנת 1882 אישר לאופולד השני, מלך הבלגים לברה להוסיף את התואר "המלכותית" לשמהּ. אדריאן דה ז'רלש גילה תחילה את תוכניותיו למשלחת האנטארקטית הבלגית לחברה בשנת 1894, אף כי בהמשך מומנה המשלחת באופן פרטי.

בשנת 1900 היו לחברה יותר מאלף חברים, בהם כמה חוקרים, כמו האמריקאי ריצ'רד מוהון. באמצע המאה ה-20 שינתה החברה את יעדיה ממסעות חקר למחקר מדעי ועיוני. החברה מייצגת את בלגיה בחברה האירופית לגאוגרפיה. כתב העת שלה בעשורים האחרונים נודע בשם "BELGEO".
החברה הבלגית לגאוגרפיה מעניקה מדליית זהב לגאוגרפים ולחוקרי ארצות בעלי השגים.

## לקריאה נוספת
בהוצאת החברה:

* Bulletin de la Société Belge de Géographie, 1876-1881
* Bulletin de la Société Royale Belge de Géographie, 1882-1961
* Revue belge de géographie, 1962-1999


על החברה:

*  https://books.google.com/books?id=CV2FCwAAQBAJ&pg=PT41
*
*


## קישורים חיצוניים
* 

## הערות שוליים

קטגוריה:אגודות מדעיות
קטגוריה:בלגיה: מדע וטכנולוגיה
גבינת פוליני-סן פייר

**גבינת פוליני-סן פייר** (בצרפתית: **Pouligny-Saint-Pierre**) היא גבינה צרפתית מחלב עיזים המיוצרת במחוז אנדר שבמרכז צרפת. שמה נגזר מהקומונה של פוליני-סן פייר , שם היא נוצרה לראשונה במאה ה-18.

הגבינה ייחודית, בצורת פירמידה וצבעה חום זהוב עם כתמים של עובש אפור-כחול. היא ידועה לרוב בכינויים "מגדל אייפל" או "פירמידה". יש לה בסיס ריבועי של 6.5 ס"מ, וגובה בסביבות 9 ס"מ ומשקל של 250 גרם. התוכן המרכזי שלה לבן בוהק עם מרקם חלק ומתפורר המערבב טעם חמצמץ ראשוני עם גוונים מלוחים ומתוקים. בחלקה החיצוני יש לה ריח מעופש המזכיר חציר.

הגבינה מיוצרת אך ורק מחלב לא מפוסטר. הגבינה מיוצרת הן בייצור פרמייר (בבתי חווה) והן בייצור תעשייתי (מחלבות), כשייצור הפרמייר נושא תווית ירוקה, והייצור התעשייתי תווית אדומה. אזור הייצור שלה קטן יחסית, ומכיל רק 22 קומונות.

## ייצור
תהליך הייצור שלה אופייני לגבינות העיזים "הגדולות" של פיי דה לה הלואר. את החלב המוקרש שופכים לתוך תבניות עם חורים לניקוז מי הגבינה. לאחר מכן הגבינה מיובשת במרתף מאוורר היטב עם יישון והבשלה של לפחות שבועיים, אם כי הגבינות הטובות ביותר נשארות ביישון והתבגרות עד חמישה שבועות. הייצור התעשייתי מתבצע כעת בכל ימות השנה. יצרני בתי החווה מייצרים רק בין האביב לבין הסתיו.

גבינת פוליני-סן פייר קיבלה מעמד AOC בשנת 1976. 294 טון יוצרו בשנת 2005, מתוכם 55% של בתי חווה.

## קישורים חיצוניים

## הערות שוליים

קטגוריה:גבינות עיזים
קטגוריה:גבינות צרפתיות
מקום שקט: היום הראשון

"**מקום שקט: היום הראשון**" (באנגלית: ***A Quiet Place: Day One***) הוא סרט אימה פוסט-אפוקליפטי אמריקאי, שנכתב ובוים על ידי מייקל סרנוסקי, על פי תסריט מאת ג'ון קרסינסקי. הסרט הוא חלקו השלישי בסדרת סרטי "מקום שקט", ומהווה ספין אוף ופריקוול לשני הסרטים הקודמים.

הסרט עלה לאקרנים ב-28 ביוני 2024.

## צוות השחקנים
* לופיטה ניונגו – **סם**
* ג'וזף קווין – **אריק**
* אלכס וולף
* דג'ימון הונסו
* דניס או'הר

## הפקה
### פיתוח
בנובמבר 2020, "סרטי פרמאונט" הכריזו כי סרט ספין אוף המתרחש באותו יקום של סדרת סרטי "מקום שקט", על פי תסריט מאת ג'ון קרסינסקי שישמש גם כמפיק לצד מייקל ביי, אנדרו פורם ובראד פולר. הסרט הוא קופרודוקציה בין "סרטי פרמאונט", "Sunday Night Productions" ו"פלטינום דיונס". במאי 2021, קרסינסקי הודיע כי התסריט הושלם. באוקטובר 2021, ניקולס פרש מביום הסרט, ודווח כי "פרמאונט" חיפשה במהירות מחליף. בינואר 2022, מייקל סרנוסקי הוכרז ככותב ובמאי הסרט. באפריל 2022, בקומיקון, הוכרז שמו של הסרט כ-"**מקום שקט: היום הראשון**".

### ליהוק
בנובמבר 2022, דווח כי לופיטה ניונגו וג'וזף קווין לוהקו. אלכס וולף לוהק בינואר 2023, ובמרץ, נודע כי דג'ימון הונסו חוזר לגלם את ה"איש על האי" מהסרט "מקום שקט 2", ובאפריל, נמסר כי גם דניס או'הר לוהק.

### צילום
צילומי הסרט החלו ב-6 בפברואר 2023 בלונדון, והסתיימו ב-11 באפריל.

## הפצה
הסרט עתיד לעלות לאקרנים ב-28 ביוני 2024. לאחר שבמקור התעתד לעלות לאקרנים ב-31 במרץ 2023, לאחר מכן ב-22 בספטמבר 2023 וב-8 במרץ 2024.

## פרסים ומועמדויות

## קישורים חיצוניים

#### ביקורות
* 
* 

## הערות שוליים

קטגוריה:סרטי 2024
קטגוריה:סרטי אימה מ-2024
קטגוריה:סרטי המשך אמריקאיים
קטגוריה:סרטי פרמאונט
קטגוריה:סרטים אמריקאיים
קטגוריה:סרטים אפוקליפטיים
קטגוריה:סרטים באנגלית
קטגוריה:סרטים פוסט-אפוקליפטיים
קטגוריה:סרטים אמריקאיים משנת 2024
דאיה מאקאווה

**דאיה מאקאווה** (ביפנית: **前川 黛也**; נולד ב-8 בספטמבר 1994 בהירושימה שביפן) הוא כדורגלן יפני המשחק בעמדת השוער בקבוצת ויסל קובה מליגת העל היפנית ובנבחרת יפן.

## קריירת מועדונים
מאקאווה שיחק בקבוצת הכדורגל של אוניברסיטת קנסאי, ובשנת 2017 החל לשחק בקבוצה הבוגרת של ויסל קובה במסגרת ליגת העל היפנית.

## קריירה בינלאומית
ב-16 בנובמבר 2023 ערך מאקאווה את הופעת הבכורה שלו בנבחרת יפן, בניצחון 5-0 על נבחרת מיאנמר במסגרת מוקדמות מונדיאל 2026.

נכלל בסגל נבחרת יפן לטורניר גביע אסיה 2023.

## תארים
;ויסל קובה
* גביע הקיסר (1): 2019
* הסופר קאפ היפני (1): 2020

## קישורים חיצוניים

## הערות שוליים

קטגוריה:כדורגלנים יפנים
קטגוריה:שוערי כדורגל יפנים
קטגוריה:כדורגלני ויסל קובה
קטגוריה:כדורגלני נבחרת יפן
קטגוריה:כדורגלני גביע אסיה 2023
קטגוריה:יפנים שנולדו ב-1994
קמצ'טקה (נהר)

ממוזער|270x270 פיקסלים| נהר קמצ'טקה
**קמצ'טקה** (ברוסית: **Камча́тка**) הוא הנהר הארוך ביותר בחצי האי קמצ'טקה, הממוקם בקמצ'טקה במזרח הרחוק הרוסי. הנהר זורם לאוקיינוס השקט בעיירה אוסט-קמצ'טסק, בחוף המזרחי של קמצ'טקה. הוא באורך 758 קילומטרים, ויש לו אגן ניקוז של 55,900 קילומטרים רבועים. הנהר עשיר בדגי סלמון, ששימש כמאכל עיקרי ביישובים של האיטלמנים  הילידים.

## אקלים
כמו רוב חצי האי קמצ'טקה, בנהר קמצ'טקה יש אקלים סוב-ארקטי (בשיטת קפן "Dfc") הכולל קיץ קצר, קריר ונוח, וחורף קפוא ומושלג.

## קישורים חיצוניים

* 

קטגוריה:רוסיה: נהרות
קטגוריה:חבל מנהלי קמצ'טקה: גאוגרפיה
ג'לג'יליא

**גָ'לְגִילְיָא** (בערבית: **جلجيليا**, וכן: ג'לג'וּליא) הוא כפר פלסטיני קטן בנפת רמאללה ואל-בירה, הממוקם כ 15 ק"מ צפונית לרמאללה וליד הכביש בין עבוין לסינג'יל, בגובה של כ-775 מ' מעל פני הים.

לאחר הסכמי אוסלו בשנת 1995, סווגו 99.3% מאדמות הכפר כשטח A, ורק 0.7% הנותרים סווגו כשטח B.

## מקור השם
על פי וילנאי, ייתכן שזה היה מיקומה של גלגל הנזכרת במקרא. אם כי יש כמה מקומות אפשריים לאתר המקראי.

## היסטוריה
בכפר ובסביבתו הקרובה נמצאו שברי חרסים מתקופות הברזל, הרומית, הביזנטית ומהתקופה הצלבנית.

ברישומי המס העות'מאניים משנת 1596 הכפר נרשם כ**ג'ינג'יליה**, שהיה חלק ממחוז ירושלים (אל-קודס) והיו בו 8 בתי אב, כולם מוסלמים, ששילמו מס קבוע של 33.3% על מוצרי חקלאות בסך של 2,600 אקצ'ה.

בשנת 1838 אדוארד רובינסון הזכיר את היישוב ג'ילג'יליה ככפר מוסלמי, השוכן במחוז בני זייד, מצפון לירושלים והוא קישר אותו לגִלגל העתיקה.

בשנת 1870 מצא ויקטור גרן בכפר Djildjilia (בצרפתית) 200 תושבים. באותה עת לערך, כתב הנוסע אלברט סוצין שהוא מצא ב Dschildschilia (בגרמנית) אוכלוסייה של 49 גברים (בלבד) ב-14 בתים.

בשנת 1918, במהלך מלחמת העולם הראשונה, חנה הגדוד העברי ליד הכפר, בדרך לקרבות בבקעת הירדן. 

בינואר 2022 ארעה בכפר פרשת מותו של עמאר אסעד .

## אוכלוסייה
על פי מפקד הלשכה המרכזית לסטטיסטיקה של הרש"פ (PCBS) בשנת 2007, חיו בג'לג'יליא 697 תושבים, מתוכם 330 גברים ו-367 נשים, ב-222 יחידות דיור בכפר.

## אדמה, חקלאות
שטח האדמה של ג'יליליא הוא 7,499 דונם, מתוכם מעובדים 2,198 דונם והכפר עצמו בנוי על 329 דונם.

כאמור, לאחר הסכמי אוסלו בשנת 1995, סווגו 99.3% מאדמות הכפר (7,443 דונם) כשטח A, ורק 0.7% (56 דונם) הנותרים, סווגו כשטח B.

## תשתיות
**חשמל**: מאז 1986 הכפר מחובר לחברת חשמל ירושלים והוא מרושת. עם זאת, בשנת 2011, רק כ-85% מהבתים בכפר היו מחוברים לרשת.

**מים**: מאז 1986, הכפר מחובר לחברת המים הירושלמית. עם זאת, בשנת 2011, רק כ-75% מהבתים היו מחוברים לרשת. היתר נסמכו על 80 בורות לאיסוף מי גשם ומים משני מעיינות.

**ביוב**: אין רשת ביוב בכפר והרוב משתמשים בבורות ספיגה. השפכים הנאספים בבורות ספיגה, מוזרמים על ידי מכליות שפכים, ישירות לשטחים פתוחים, או לעמקים סמוכים.

## קישורים חיצוניים

## הערות שוליים

קטגוריה:נפת רמאללה ואל-בירה
MEASAT

ממוזער|לוגו החברה
**MEASAT**  (MEASAT Satellite Systems Sdn. Bhd.) היא חברת תקשורת לווינית ממלזיה. החברה הוקמה בשנת 1993 ומספקת שירותים ללקוחות בכ-150 מדינות.

## היסטוריה
בשנת 1993 ראש ממשלת מלזיה החליט לפתוח שוק התקשרות ליזמים פרטיים. בהמשך של אותה שנה הוקמה חברה Binariang Sdn. Bhd. היא חתמה על חוזה עם יוז איירקראפט על אספקת לווייני תקשורת. הפרויקט קיבל שם "Malaysia East Asia Satellite" או "MEASAT". הפעלת הלוויינים שיפרה ביצועים של תקשורת טלפון והעברת מידע בין החלקים השונים של המדינה. בשנת 1996 החלה לפעול רשת "Astro" של העברת שידורי טלוויזיה דרך לווייני החברה.

הלוויין הראשון שוגר בשנת 1996. ממרכז החלל הגיאני. חוזה לייצור הלוויין כלל גם הקמת מרכז בקרה והדרכה לאנשי החברה לתפעול שותף של המערכת. בשנת 2009 מסלול הלוויין שונה והוא עבר לשרת לקוחות באפריקה. בהתאם לכך שמו שונה ל-AFRICASAT-1. הוא פעל עד לשנת 2013.

בהתאם לצורכי החברה שוגרו לוויינים נוספים ובסך הכול מספר שיגורים הגיע ל-6 לוויינים. בנוסף לכך נחתם חוזה שימוש ביכולות של לוויין "Thaicom 4" של חברת תקשורת תאילנדית "Thaicom".לצורך כך הוכרז שם מסחרי MEASAT 5.

## לווייני החברה

## קישורים חיצוניים
* 
* נתונים על לוויינים ושיגורים

קטגוריה:לווייני תקשורת
קטגוריה:חברות מלזיות
קטגוריה:חברות תקשורת לווינית
סויוז TMA-12M

**סויוז TMA-12M** (ברוסית:**Союз TMA-12M**) היא חללית סויוז ששוגרה לחלל ב-26 במרץ 2014 מקוסמודרום בייקונור ונחתה ב-11 בספטמבר 2014. החללית שוגרה למפגש עם תחנת החלל הבינלאומית כשעל סיפונה 3 אנשי צוות שהתווספו למשלחת מס' 39 לתחנת החלל הבין-לאומית.

## הצוות
*  אלכסנדר סקבורצוב - מפקד
*  סטיבן סוונסון - מהנדס טיסה
*  אולג ארטמייב - מהנדס טיסה

### צוות גיבוי
*  אלכסנדר סאמוקוטייב - מפקד
*  ילנה סרובה - מהנדסת טיסה
*  בארי וילמור - מהנדס טיסה

## תיאור המשימה
חללית "סויוז TMA-12M" שוגרה ב-26 במרץ 2014 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

החיבור לתחנת החלל היה מתוכנן להתבצע אחרי 6 שעות טיסה. בגלל בעיות שהתגלו בביצוע תמרון הגעה לתחנת החלל החיבור נדחה. החללית התחברה למודול "פואיסק" של תחנת החלל הבין-לאומית ב-28 במרץ. באותה עת בתחנת החלל שהתה משלחת מס' 39 בפיקוד קואיצ'י וקאטה.

צוות החללית הצטרף למשלחת מס' 39 לתחנת החלל הבין-לאומית שהחלה לפעול ב-11 במרץ. בהמשך הם עבור למשלחת מס' 40

"סויוז TMA-12M" נשארה מחוברת לתחנת החלל כחללית חירום.

ב-10 בספטמבר 2014 החללית התנתקה מתחנת החלל וחזרה לכדור הארץ. הנחיתה בוצע ללא בעיות מיוחדות וחללית נחתה בשטח קזחסטן. ניתוק החללית מתחנת החלל סימן סיום פעילות משלחת מס' 40.

## קישורים חיצוניים

* מידע על הטיסה
* תיאור המשימה

קטגוריה:תוכנית סויוז
קטגוריה:2014 ברוסיה
Orbital Sciences Corporation

**Orbital Sciences Corporation** הייתה חברה בתחום תעשיית החלל. החברה הוקמה בשנת 1982 בווירג'יניה. בשנת 2014 היא התמזגה עם חברת אליאנט טקסיסטמס (ATK) ובשנת 2018 נרכשה על ידי נורת'רופ גראמן. פעילות נמשכת כחלק של "מערכות חלל נורת'רופ גראמן".
## היסטוריה
החברה הוקמה בשנת 1982. בשנת 1985 היא זכתה לראשונה במכרז של נאס"א. בשנת 1987 היא זכתה במכרז של Orbcomm לבניית לווייני החברה. בשנת 1990 החל שימוש במשגר "פגאסוס" שפותח על ידי מהנדסי החברה. באותה שנה החלה מכירת מניות החברה בנאסד"ק.

בשנת 1994 בוצע שיגור ראשון של משגר מדגם "טאורוס". בשנת 2008 לראשונה שוגר לחלל גשושית שחר שפותחה על ידי מהנדסי ומדעני החברה.

בשנת 2006 שוגר לחלל לוויין מס' 500 שנבנה על ידי החברה.

בשנת 2008 נחתם חוזה עם נאס"א להעברת אספקה לתחנת החלל הבין-לאומית תוך שימוש בחללית אספקה סיגנוס ומשגר "אנטרס".

בשנת 2014 הוכרז על מיזוג עם חברת אליאנט טקסיסטמס והקמת חברה עם 13 אלף עובדים בשווי של 4.5 מיליארד דולר.

ב-18 בספטמבר 2018 נורת'רופ גראמן הודיע על תוכניות רכישה של החברה תמורת כ-9.2 מיליארד דולר. העסקה אושרה על ידי הרגולטור ב-5 ביוני 2018.

## מבנה החברה
* Space Systems Group (SSG) - פעלה בתחום לוויינים קטנים. בתחום זה נבנו לוויינים רדים למטרות שונות.
* Launch Systems Group (LSG) - פעלה בתחום פיתוח משגרים. בין מוצרי היחידה משגרים "מינוטאור", "פגאסוס" ו-"אנטארס".
* Advanced Programs Group (APG) - פעלה בתחום תמיכה לטיסות מאוישות. במסגרת זה פותחה חללית אספקה לתחנת החלל הבין-לאומית.
* Technical Services Division (TSD) - יחידה שסיפה תמיכה טכנית לפרויקטים שונים לרבות טלסקופ החלל ג'יימס וב.
* Transportation Management Systems (TMS) - יחידה לתמיכה במערכת ניווט לוויינית ותקשורת סלולרית.

## קישורים חיצוניים

## הערות שוליים

קטגוריה:חברות אמריקאיות
קטגוריה:חברות חלל
הפרעות הקשורות לטראומה וגורמי דחק

**הפרעות הקשורות לטראומה וגורמי דחק** מהוות קטגוריה של הפרעות נפשיות הקשורות לחשיפה לאירוע טראומתי או מלחיץ. לפי ספר האבחון הפסיכיאטרי, ה־DSM-5-TR, משתייכות לקטגוריה הזו ההפרעות: הפרעת התקשרות תגובתית, הפרעת מעורבות חברתית חסרת עכבות , הפרעת דחק פוסט־טראומטית, הפרעת דחק חריפה, הפרעות הסתגלות, והפרעת אבל ממושך.

בספר ה-DSM, האבחנות הפסיכיאטריות מקובצות יחד בקטגוריות לפי הסימפטומים המרכזיים שלהם, למשל: הפרעות דיכאוניות, הפרעות חרדה. הקטגוריה של הפרעות הקשורות לטראומה וגורמי דחק היא יוצאת דופן בכך שהמשותף להפרעות הללו הוא הגורם להן - חשיפה לאירוע טראומתי או מלחיץ. ההפרעות השייכות לקטגוריה הזו דומות באופיין להפרעות חרדה, אך הן יכולות לכלול גם סימפטומים אחרים כמו דיספוריה, עצבנות, דיסוציאציה, שימוש בסמים והפרעות שינה בנוסף לחרדה או במקומה.

## הפרעת התקשרות תגובתית

הפרעת התקשרות תגובתית היא הפרעה של הינקות או הילדות המוקדמת. הפרעה זו מאופיינת בדפוסים לא מתאימים של קשרים חברתיים שלא נגרמו בשל מוגבלות שכלית התפתחותית או אוטיזם. בהפרעה זו הילד לא מצליח ליצור קשרים חברתיים או להגיב להם באופן מתאים. כדי לעמוד באבחנה, יש להראות גם שהילד סבל מטיפול לא מתאים (למשל, הזנחה, החלפה תדירה של הדמות הטיפולית העיקרית). ההנחה היא שהטיפול הבעייתי הוא זה שגרם להתפתחות ההפרעה.

## הפרעת מעורבות חברתית חסרת עכבות
הפרעת מעורבות חברתית חסרת עכבות  דומה בבסיסה להפרעת התקשרות ריאקטיבית. ההבדל בין השתיים הוא שבהפרעת מעורבות חברתית חסרת עכבות הילד יוצר קשרים עם אחרים ללא הבחנה ומבלי להראות דפוסי התקשרות סלקטיביים.

## הפרעת דחק פוסט־טראומטית

הפרעת דחק פוסט־טראומטית (פוסט-טראומה) היא הפרעה פסיכיאטרית, הנמשכת מעל ארבעה שבועות. פוסט־טראומה עלולה להיווצר בעקבות חשיפה לאירוע טראומתי הכרוך בסיכון ממשי לאדם או לסובבים אותו, כגון תאונת דרכים, פיגוע טרור, קרב, שוד, תקיפה מינית, אלימות, שרפה וכדומה.

אנשים הסובלים מפוסט־טראומה מפגינים תסמינים של מחשבות פולשניות, הימנעות, שינויים בחשיבה וברגשות, ועוררות יתר. בין השאר, איכות השינה נפגעת ויש יותר נדודי שינה. בקרב אנשים עם פוסט־טראומה קיים תפקוד לקוי של מערכת העצבים האוטונומית.

## הפרעת דחק חריפה

הפרעת דחק חריפה היא הפרעה נפשית תגובתית, הנגרמת כתוצאה מחשיפה לאירוע טראומטי (לדוגמה: תאונת דרכים, מלחמה, פגיעה מינית וכדומה). ההפרעה עשויה להתפתח בקרב אדם שחווה אירוע כזה, היה עד לו, או שמע עליו מאחרים.

## הפרעות הסתגלות

הפרעות הסתגלות הן קבוצה של שש הפרעות נפשיות תגובתיות, כלומר כאלו המתרחשות בעקבות אירוע או סדרת אירועים מעוררי דחק נפשי. ספקטרום הפרעות ההסתגלות כולל את ההפרעות הבאות: הפרעת הסתגלות עם מצב רוח דיכאוני, הפרעת הסתגלות עם חרדה, הפרעת הסתגלות עם תערובת של מצב רוח דיכאוני וחרדה, הפרעת הסתגלות עם הפרעות שליטה בדחפים, הפרעת הסתגלות עם הפרעות שליטה בדחפים וברגשות, והפרעת הסתגלות לא ספציפית. הפרעת הסתגלות יכולה להתפתח על רקע של מגוון רחב מאוד של סוגי גורמי דחק (סטרסורים), חלקם קשורים לאירוע בודד וחלקם מתמשכים.

## הפרעת אבל ממושך

אבל היא תגובה טבעית למוות של אדם קרוב. בקרב רוב האנשים, עוצמת היגון והאבל יפחתו עם הזמן. אך בקרב קבוצה קטנה של אנשים, התחושה העזה של היגון נמשכת, והם סובלים מסימפטומים חמורים שיכולים ליצור קשיים ולהפריע להם בניהול חייהם. הפרעת אבל ממושך מאופיינת באבל ויגון חזקים ומתמשכים הגורמים לקשיים ומפריעים בתפקוד היומיומי.

## ראו גם
* דחק
* טראומה נפשית

## הערות שוליים

*
ויקטור ששון

סר **ויקטור ששון, הברונט השלישי** GBE (30 בדצמבר 1881 – 13 באוגוסט 1961) היה יהודי-בגדדי, נינו של דוד ששון, מייסד אימפריית העסקים של משפחת ששון. הוא נחשב לאחד האנשים העשירים בעולם בתקופתו, והיה ידוע בנדיבותו הפילנתרופית.

## ביוגרפיה
ששון נולד בנאפולי ב-30 בדצמבר 1881. אביו, אדוארד אליהו ששון, היה בנו הצעיר של אליהו דוד ששון, היה אחד מבניו של דוד ששון, והיה אחראי על העסקים המשפחתיים בהודו. ויקטור גדל בלונדון, ולמד בבית הספר הארו, ובטריניטי קולג' של אוניברסיטת קיימברידג'.

במהלך מלחמת העולם הראשונה שירת ששון בחיל האוויר המלכותי הבריטי בדרגת קצין. הוא ניצל מתאונת טייס ב-1916, שגרמה לו לכאבי רגליים כרוניים לשארית חייו.

לאחר מות אביו בשנת 1924 היה ויקטור למנהל חברת א. ד. ששון ושות'. ב-1931 החליט להעביר את הונו ועסקיו לשאנגחאי, מפני שלדעתו לא יהיה לביטחון לרכוש הפרטי בהודו עצמאית. הוא פעל בתחום הנדל"ן, והקים את מבנה ה-11 קומות הראשון של העיר. החלטתו למשוך השקעות מהודו ולאחר מלחמת העולם השנייה אף מהונג קונג גרמה להתמוטטות החברה עם השתלטות הקומוניסטים על סין בתום מלחמת האזרחים הסינית ב-1950.

ששון היה פעיל גם בפוליטיקה הבריטית. הוא ירש את תואר האצולה הברונט של בומביי מאביו, והיה הברונט השלישי לאחר אביו ודודו יעקב אליהו ששון שנפטר ללא צאצאים. הוא היה חבר במפלגה השמרנית, ושימש כחבר הפרלמנט האימפריאלי 1922–1923. הוא היה גם חבר במועצת העיר לונדון, והשתתף בוועדה לחקר תנאי העובדים בהודו ב-1929.

ב-1941 עזב ויקטור ששון את שאנגחאי, בעקבות השתלטות האימפריה היפנית על העיר.

את שנותיו המאוחרות העביר ששון באיי בהאמה, שם נפטר בשנת 1961, בגיל 80.

## פילנתרופיה
ששון היה תורם פילנתרופ גדול למוסדות יהודים בעולם. הוא תרם סכומי כסף גדולים לישיבות, בתי ספר, בתי חולים ומוסדות קהילתיים אחרים. הוא גם תרם למוסדות יהודיים במדינות ערב, כולל בארץ ישראל.

ששון היה גם תורם גדול לצדק חברתי ולמאבק באנטישמיות. הוא תרם למוסדות צדקה רבים, כולל הוועד היהודי האמריקני, אגודת ידידי העמיות היהודיות והמוסד הלאומי לשימור האתרים היהודיים. הוא גם תרם למאבק באנטישמיות במפלגות הפוליטיות הבריטיות.

עם התגברות זרם הפליטים היהודים לשאנגחאי בשלהי שנות השלושים היה ששון מגדולי התורמים לרווחתם.

למרות שהפליטים ראו בסין רק תחנת מעבר למקום התיישבות אחר, ראשי הקהילה ובראשם ויקטור ששון לקחו אותם תחת חסותם וסייעו להם להשתקם ולהתפרנס מעמל כפיהם.

ויקטור ששון הקים קרן שיקום שאספה למעלה מ־180 אלף דולר שסייעה בשיקום של כ־700 מפרנסים במסגרת העסקת פליטים במשלחי ידם - רופאים, בתי מלאכה, מתפרות, מקומות הסעדה וכו'.

הוא גם תרם כספים רבים להקמת בית חולים, הזמין ציוד רפואי חדש. הרופאים, שרבים מהם היו מומחים עוד בגרמניה נהנו מיוקרה רבה.

ב-1940 תרם לקרן לקרן לקניית מטוסי קרב עבור חיל האוויר המלכותי כסיוע למאמץ המלחמתי במלחמת העולם השנייה. וב-1942 תרם סכום נוסף.

## עיטורים והוקרה
* ביולי 1935 העניקה ממשלת הרפובליקה הסינית לששון מדליית זהב על תרומתו לבית חולים.
* בינואר 1947, קיבל ששון תואר אביר הצלב הגדול של מסדר האימפריה הבריטית מהמלך ג'ורג' החמישי.

## קישורים חיצוניים

## הערות שוליים

קטגוריה:משפחת ששון
קטגוריה:יהדות שאנגחאי
קטגוריה:שאנגחאי: אישים
קטגוריה:בוגרי טריניטי קולג' (קיימברידג')
קטגוריה:חיל האוויר המלכותי
קטגוריה:מומבאי
קטגוריה:אבירים בריטים
קטגוריה:אנשי צבא בריטים במלחמת העולם הראשונה
קטגוריה:אבירי הצלב הגדול של מסדר האימפריה הבריטית
קטגוריה:ילידי 1881
קטגוריה:נפטרים ב-1961
אלישבע מה נחמדת

"**אלישבע מה נחמדת**" הוא שיר שנכתב על ידי המשוררת מרים ילן-שטקליס והולחן על ידי שמוליק קראוס. ייתכן ואלישבע הייתה בובתה של רותי, אחייניתה של המשוררת. ילן-שטקליס שיבצה בשיריה ובסיפוריה את שמות בנות משפחתה. השיר הופיע לראשונה בספר שירי הילדים של ילן-שטקליס, "אצו רצו גמדים" משנת 1939, ולאחר מכן בספרה "שיר הגדי", שיצא לאור בשנת 1960. השיר מופיע גם בספר שירי הילדים של המשוררת, "פרח נתתי לנורית", אשר ראה אור בשנת 2005, כעשרים שנה לאחר פטירתה של ילן-שטקליס.

## תוכן השיר
השיר מתאר יחס של חמלה ואהבה של ילדה קטנה לבובתה אלישבע הפיסחת. הילדה בשירה של ילן-שטקליס מביעה רגישות, אמפתיה ואהבה כלפי בובתה כאשר אחרים אינם רואים בה.

## ביצועים של השיר
בשנת 1974 הופיעה עם השיר שלישיית "החלונות הגבוהים" בפסטיבל שירי משוררי הילדים. השיר בביצוע השלישייה נכנס למצעדי הפזמונים השבועיים ב-8 באפריל 1974, וצעד שישה שבועות. בשיאו הגיע למקום ה־11. מלבד ג'וזי כץ שביצעה את השיר ידוע החידוש לשיר של רות שועלי משנת 2018.

## ראו גם

* פרח נתתי לנורית

## קישורים חיצוניים

* 
* 
* אקורדים לשיר, באתר Tab4u
* 

## הערות שוליים

קטגוריה:סינגלים מ-1974
קטגוריה:שירי החלונות הגבוהים
קטגוריה:שירים בעברית
קטגוריה:שירים שנכתבו על ידי מרים ילן-שטקליס
קטגוריה:שירים שהולחנו על ידי שמוליק קראוס
קטגוריה:שירי ילדים
קטגוריה:שירים על צעצועים
בובה זהבה

"**הבובה זהבה**" או "**בובה זהבה**" הוא שיר ילדים עברי מאת מרים ילן-שטקליס, הידוע בלחנו המפורסם של שמוליק קראוס (1967). השיר פורסם לראשונה בשנת 1941 בשבועון "דבר לילדים".

## חיבור השיר
השיר פורסם לראשונה בשנת 1941 בעיתון "דבר לילדים". ילן-שטקליס, שעבדה בספרייה הלאומית, פרסמה סיפורים ששמעה מפי עמיתה לעבודה על בתה נורית. באחד הימים סיפרה האם על נורית כי נדדה שנתה של הילדה מפני שפחדה מהחושך. נורית הקטנה קראה לאביה. במיטה של נורית שכבה גם הבובה שלה, זהבה.

השיר פורסם בעיתון, ולאחר פרסומו הביאה נורית את השיר למורה שלה למוזיקה, צבי קפלן (1916–1993), שהלחין את השיר.
ילן-שטקליס, שהכירה מאוחר יותר את שמוליק קראוס, מסרה לו את השיר, ולחנו היה לגרסה המפורסמת והידועה ביותר שלו. החידוש לשיר בוצע על ידי שלישיית "החלונות הגבוהים". זהו לחנו הראשון של קראוס לשיר של ילן-שטקליס, ובהמשך הוא הלחין רבים משיריה של המשוררת. השיר פורסם גם בספרי שירי הילדים של ילן-שטקליס, "אצו רצו גמדים" משנת 1939, "שיר הגדי" משנת 1960 ו"פרח נתתי לנורית", שיצא לאור בשנת 2005, כ-20 שנה לאחר מותה של המשוררת.

## ביצועים ידועים לשיר
השיר ללחנו של קראוס יצא בשנת 1967 באלבומה היחיד של שלישיית "החלונות הגבוהים". ידועים גם ביצועים נוספים לשיר, בפי ג'וזי כץ, חוה אלברשטיין, שרית חדד, זהבה בן, גידי גוב, יגאל בשן, הופה היי (ההרכב השני), ויובל דיין.

## קישורים חיצוניים
* 
* 
* 
* 

## הערות שוליים

קטגוריה:שירי 1941
קטגוריה:סינגלים מ-1967
קטגוריה:שירי החלונות הגבוהים
קטגוריה:שירי חוה אלברשטיין
קטגוריה:שירים בעברית
קטגוריה:שירים שנכתבו על ידי מרים ילן-שטקליס
קטגוריה:שירים שהולחנו על ידי שמוליק קראוס
קטגוריה:שירי ילדים
קטגוריה:שירים על צעצועים
צחי עוזיאל

**צחי עוזיאל** (נולד ב-1972) הוא שופט ישראלי, המכהן כמנהל בתי המשפט.

## ביוגרפיה
עוזיאל נולד בישראל בשנת 1972. בשנת 1990 סיים את לימודיו בבית הספר קריית חינוך - יפו. בשנים 1991–1994 שירת בצה"ל.

בשנת 1997 סיים בהצטיינות לימודי משפטים באוניברסיטת קובנטרי, שבאנגליה. בשנים 1997–1998 התמחה אצל מנהל המחלקה האזרחית בפרקליטות מחוז מרכז, ד"ר עמנואל נוה. בחודש נובמבר 1998 הוסמך כעורך דין. בשנים 1998–2010 שימש פרקליט בכיר בפרקליטות מחוז מרכז וממונה על עניינים פליליים ואכיפה כלכלית.

בשנים 2002–2007 שימש כמתרגל ועוזר הוראה של השופט (בדימוס) יעקב קדמי בקורסים סדר דין פלילי ודיני ראיות, במרכז הבינתחומי הרצליה. משנת 2007 מרצה בקורס "ארגוני פשיעה בישראל - הלכה למעשה", בקריה האקדמית אונו.

בשנת 2007 סיים בהצטיינות לימודי תואר שני כפול במשפט ציבורי ובינלאומי באוניברסיטת תל אביב ואוניברסיטת נורת'ווסטרן, במסגרת תוכנית Executive.

בחודש דצמבר 2010 מונה לשופט בתי משפט השלום במחוז תל אביב. באוקטובר 2015 מונה לסגן נשיא בתי משפט השלום במחוז תל אביב. ב-15 ביולי 2019 מונה לנשיא בתי משפט השלום במחוז תל אביב.

ב-8 בנובמבר 2023 החליט שר המשפטים יריב לוין, בהסכמת ממלא מקום נשיא בית המשפט העליון, עוזי פוגלמן, כי עוזיאל ימונה למנהל בתי המשפט בשנים 2024 עד 2029, וב-1 בינואר 2024 החל עוזיאל לכהן בתפקיד זה. בפברואר 2024 מונה לשופט בבית משפט מחוזי.

## קישורים חיצוניים
* 
*  (המקור נמחוק והעתק נמצא ב-ארכיון האינטרנט כנראה נמחק כי מכיל פתיח על ידי אפי נווה ואבי חימי, אסוציאציה מביכה לפי מה שהיה בתקשורת עליהם.)

## הערות שוליים

קטגוריה:שופטים ישראלים
קטגוריה:ישראלים שנולדו ב-1972
1998 בצרפת

שנת **[[1998]] ב[[צרפת]]** הייתה השנה בה ציינה צרפת 1,011 שנות לאום.

## הנהגה
* נשיא צרפת: ז'אק שיראק
* ראש ממשלת צרפת: ליונל ז'וספן

## אירועים
* 15 במרץ
** נערכו בחירות קנטונאלס
** נערכו בחירות אזוריות .
* 22 במרץ - נערכו בחירות קנטונאלס
* 12 ביולי - צרפת היא אלופת העולם בכדורגל לראשונה אי פעם עם ניצחון 0–3 על מחזיקת ברזיל בסטאד דה פראנס. זינדין זידאן כובש פעמיים לפני ששער הפציעה של עמנואל פטי משלים את הניצחון.

## נולדו
* 16 בינואר – אודסון אדוארד, כדורגלן
* 11 במרץ – אקסל דיסאסי, כדורגלן
* 13 במאי – לוקה זידאן, כדורגלן
* 30 ביוני – חוסאם עוואר, כדורגלן אלג'יראי-צרפתי
* 27 באוקטובר – דאיו אופאמקאנו, כדורגלן
* 1 בנובמבר – מארי אנטואנט קטוטו, כדורלגנית צרפתייה
* 12 בנובמבר – ז'ול קונדה, כדורגלן
* 5 בדצמבר – רנדאל קולו מואני, כדורגלן
* 20 בדצמבר – קיליאן אמבפה, כדורגלן

## נפטרו
**([[:קטגוריה:צרפתים שנפטרו ב-1998|קטגוריה:צרפתים שנפטרו ב-1998]])**
* 21 באפריל – ז'אן-פרנסואה ליוטר, פילוסוף (נולד ב-1924)
* 6 באוגוסט – אנדרה וייל, מתמטיקאי (נולד ב-1906)
* 8 בנובמבר – ז'אן מארה, שחקן (נולד ב-1913)
* 10 בנובמבר – ז'אן לרה, מתמטיקאי (נולד ב-1906)

## קישורים חיצוניים

*
צרפת
צרפת
יארמולינצי

**יארמולינצי** (באוקראינית: **Ярмолинці**) היא עיירה במחוז חמלניצקי שבאוקראינה, בה התקיימה עד השואה קהילה יהודית.

היישוב נמצא כ-30 ק"מ מפרוסקורוב. דרכו עובר כביש ארצי ז'יטומיר - צ'רנובצי.
## תולדות היישוב
האזכור הראשון של ירמולינצי הוא משנת 1400. באותה תקופה האזור היה חלק של האיחוד הפולני-ליטאי. בשנת 1407 ויטאוטאס הגדול העניק את היישוב לאציל הונגרי. בשנת 1455 הוענקו ליישוב זכויות עיר. לאחר חלוקת פולין האזור עבר לשליטת האימפריה הרוסית.

בין הבניינים הבולטים ביישוב כנסייה שבנייתה החלה ב-1793 והסתיימה כעבור כ-100 שנים.

ב-5 ביולי 1920 בכניסה לעיירה נהרג ישראל פרידלנדר וצוותו.

החל משנת 1923 היישוב היה מרכז של ראיון יארמולינסקי שבאוקראינה הסובייטית. יחידה מנהלית זו בוטלה בשנת 2020.

בשנת 1959 בעיירה התגוררו 6,880 תושבים.

### יהודי יארמולינצי
התיישבות יהודית בעיירה החלה במהלך המאה ה-18.

חיים קורן היה רב היישוב בתחילת המאה ה-20.

בשנת 1939 התגוררו ביארמולינצי 1,264 יהודים והם היו 61% מכלל אוכלוסיית היישוב. באותה תקופה יארמולינצי היו מרכז של מועצה יהודית מקומית. לפי השערה בזמן כיבוש הגרמני בעיירה היו כ-1,000 יהודים. בקיץ הוקם יודנראט וכבר ב-9 ביולי החלו הוצאות להורג. בהמשך במקום הוקם גטו. באוגוסט 1942 כ-400 יהודים נשלחו למחנה עבודה בפרוסקורוב. בסוף אוקטובר 1942 החלו הוצאות להורג של תושבי הגטו ויהודים שהובאו מהסביבה. באקציה זו נהרגו כ-6,400 יהודים.

## קישורים חיצוניים

* 
* נתונים מאתר יד ושם
* 

קטגוריה:גטאות באוקראינה
קטגוריה:מחוז חמלניצקי: ערים
קטגוריה:קהילות יהודיות באוקראינה
ג'ימי נייפס

**ג'יימס נייפּייר** (באנגלית: **James Napier**; נולד ב-18 בספטמבר 1984) הידוע באופן מקצועי בשם **ג'ימי נייפּס** (**Jimmy Napes**), הוא פזמונאי ומפיק מוזיקלי אנגלי. הוא זכה במספר פרסים, כולל פרס אוסקר, פרס גלובוס הזהב, שלושה פרסי גראמי ושני פרסי אייבור נובלו.

## קריירה
נייפּס ידוע בעיקר בזכות עבודתו עם סם סמית' ("Stay with Me", "", "", "" ו-"Dancing with a Stranger"), דיסקלוז'ר ("", "", "" ו-"Magnets"), קלין בנדיט ("Rather Be")‚ סטורמזי ("Crown") וטיילור סוויפט ("Christmas Tree Farm"). אלישה קיז, ג'ס גלין, חאליד, נורמני, קאנו, דייב, ריטה אורה, אלי גולדינג, מרי ג'יי בלייג', מדונה ("Best Night" מ-*[[Rebel Heart]]*) וג'יימס ביי.

## קישורים חיצוניים

## הערות שוליים

קטגוריה:מוזיקאים אנגלים
קטגוריה:אמני מוזיקה אלקטרונית בריטים
קטגוריה:זמרים בריטים
קטגוריה:זמרי פופ בריטים
קטגוריה:מפיקים מוזיקליים בריטים
קטגוריה:פזמונאים בריטים
קטגוריה:זוכי פרס גלובוס הזהב
קטגוריה:זוכי פרס גראמי
קטגוריה:זוכי אוסקר: כותבי השיר המקורי הטוב
קטגוריה:אנגלים שנולדו ב-1984
ג'מבה ג'מבה

**אנדרו סוונסון** (באנגלית: **Djemba Djemba**; נולד ב-4 באוגוסט 1987) הידוע יותר בשם הבמה שלו, **ג'מבה ג'מבה** (**Djemba Djemba**), הוא מפיק מוזיקלי ופזמונאי אמריקאי מסוגת הפופ וה-EDM. בשנת 2013 כתב את הלהיט "Elastic Heart" של הזמרת האוסטרלית סיה. בהמשך, הוא כתב והפיק שירים ואלבומים עבור מוזיקאים ולהקות כדוגמת מייג'ור לייזר, אליסון וונדרלנד , אליהו בלייק , ג'סטין ביבר, לו האן , בריטני ספירס, סיה, מדונה וקלאני. הוא גם יוצר מוזיקה בתור Magic in the Rain.

## קריירה
בתחילת הקריירה שלו עבד עם הזמר ג'סטין ביבר על "Memphis", ו-"Don't Sell Out" של הראפר טייני טמפה. באותה העת, עבד על "Passenger" של הזמרת בריטני ספירס. בשנת 2013 כתב לזמרת סיה את הלהיט "Elastic Heart" שזכה להצלחה בין-לאומית. בשנת 2015 כתב לזמרת-יוצרת מדונה את "Best Night" שנכלל ב-*[[Rebel Heart]]*.

בהמשך לכך, כתב והפיק את "Gangsta" לזמרת קלאני, עבור פסקול הסרט "יחידת המתאבדים".

## קישורים חיצוניים

## הערות שוליים

קטגוריה:אמני מוזיקה אלקטרונית
קטגוריה:מפיקי היפ הופ אמריקאים
קטגוריה:מוזיקאים אמריקאים
קטגוריה:אמריקאים שנולדו ב-1987
ספסרות מלחמה

[ממוזער|איור של "הדוד סם עם קופה ריקה" מימי סוף [מלחמת העולם הראשונה המציגה את הקופה הממשלתית האמריקאית שרוקנה על ידי ספסרי מלחמה.]]
**ספסרות מלחמה** (באנגלית: **War profiteering**) היא השגת רווח כספי באופן לא אתי על ידי ניצול ציני של הזדמנויות הנוצרות במהלך מלחמה. לדוגמה: ספסרות בטובין קריטי לאזרחים נזקקים, או לצדדים הלוחמים במהלך מלחמה; הונאת מדינה בחוזים ממשלתיים – אי אספקה של סחורה, ייצור סחורה באיכות ירודה וכדומה, עקב פיקוח מופחת במהלך מלחמה; שימוש בשחיתות ממסדית להשגת חוזים; סחר בטובין שהושגו במהלך קונפליקט על ידי ביזה או תפיסת סחורות על ידי כוח כובש וכדומה.

ספסרות מלחמה אפשרית על ידי אדם או ארגון פרטי. לעיתים כצד שלישי, בלתי מעורב ישירות בקונפליקט, לדוגמה סוחרי נשק המוכרים ציוד לאחד או שני הצדדים; ועל ידי אנשים או ארגונים פרטיים באחד הצדדים. המושג יכול גם לחול על פוליטיקאים מושחתים המאפשרים ומרוויחים משוחד מספסרי מלחמה.

ספסרות מלחמה היא תחום אפור של המשפט הבינלאומי, אבל נושאת בחובה קונוטציה שלילית ביותר שכן הספסר מרוויח באופן ציני מסבלם של המעורבים באחד או שני הצדדים בקונפליקט.

## קישורים חיצוניים

קטגוריה:שחיתות
קטגוריה:מונחים ומושגים בפוליטיקה
אמפלוגרפיה

**אמפלוגרפיה** (באנגלית: **Ampelography**; מהמלים ביוונית: **ἄμπελος**, "גפן" + **γράφος**, "כתיבה") היא תחום הבוטניקה העוסק בזיהוי וסיווג של גפנים. באופן מסורתי זה נעשה על ידי השוואת הצורה והצבע של עלי הגפן וגרגרי הענבים; לאחרונה חקר הגפנים עבר מהפכה על ידי טביעת אצבע של DNA.

## היסטוריה מוקדמת
גפן הענבים הוא מין משתנה ביותר וחלק מזני הענבים, כמו פינו נואר, עוברים מוטציות בתדירות גבוהה במיוחד. עם זאת, ענבי היין וענבי המאכל היו חשובים עוד מימי קדם, ולכן סכומי כסף גדולים יכולים להיות קשורים בזיהוי נכון של מינים ושיבוטים שונים של גפנים.

מדע האמפלוגרפיה החלה להתפתח ברצינות במאה ה-19, כאשר הפך לחשוב להבין יותר את תכונות המינים השונים של הגפן, שכן לחלק מהם הייתה עמידות שונה מאוד למחלות ומזיקים כמו כנימת הפילוקסרה.

ספרי זיהוי רבים של גפנים פורסמו בתקופה זו, אחד מהם הוא Ampélographie française של ויקטור רנדו משנת 1857, הכולל ליטוגרפיות בצבע באיור יד של אז'ן גרובון.

## פייר גאלה
עד מלחמת העולם השנייה, אמפלוגרפיה הייתה אמנות. אחר כך פייר גאלה (Pierre Galet) מבית הספר הלאומי הגבוה לחקלאות של מונפלייה (École nationale supérieure agronomique de Montpellier) ערך הרכבה שיטתית של קריטריונים לזיהוי גפנים. שיטת גאלה התבססה על צורתם וקווי המתאר של העלים, מאפיינים של גידול נצרים, קצוות זימרות, פטוטרות, מין הפרחים, צורת אשכולות הענבים וצבעם, גודלם וחריצי הענבים עצמם. הענבים מושפעים פחות מגורמים סביבתיים מאשר העלים וענפים. הוא כלל אפילו את טעם הענבים כקריטריון, אבל זה היה די סובייקטיבי.

לאחר מכן פרסם גאלה את הספר המגדיר, Ampélographie pratique, בשנת 1952, ובו 9,600 סוגי גפנים. Ampélographie pratique תורגם לאנגלית על ידי לוסי מורטון, פורסם ב-1979 ועודכן ב-2000.

## אמפלוגרפיה אוניברסלית היסטורית מאוירת
בשנת 2012, המוציא לאור האיטלקי L'Artistica Editrice פרסם אמפלוגרפיה היסטורית אוניברסלית מאוירת, סדרה של שלושה כרכים המכילה את הספרים החשובים ביותר שנערכים בצרפת ובאיטליה בין השנים 1800 לבין 1900:
* האמפלוגרפיה של פייר ויאלה וויקטור ורמורל
* מדור הענבים של פומונה איטליאנה מאת הרוזן ג'ורג'יו גאלסיו
* Ampelografia Italiana של משרד החקלאות האיטלקי

הספרים אוספים 551 לוחות צבעוניים של ענבים מכל העולם, עם טקסטים באיטלקית ובאנגלית, המתארים את המאפיינים המורפולוגיים והחקלאיים של כל זן גפן, כמו גם את המילים הנרדפות והעניים המיוחדים ההיסטוריים שלהם.

## DNA
קרול מרדית' מאוניברסיטת קליפורניה בדייוויס, הייתה חלוצה בשימוש בטביעת האצבע הגנטית (פרופיל DNA) לזיהוי גפן. ההצלחות המפורסמות בטכניקה כוללות הוכחת זהותם של זינפנדל, פרימיטיבו ו-Crljenak Kaštelanski, וזיהוי הוריו של סנג'ובזה כ-Ciliegiolo ו-Calabrese Montenuovo. תרגילים כאלה נותנים תובנות חשובות לגבי דפוסים היסטוריים של סחר והגירה.

## לקריאה נוספת
Galet *Ampélographie Pratique* המקורי הוא הספר המובהק, בתרגום לצרפתית או בתרגום לאנגלית, אך מזמן אזל מהדפוס ואינו כולל ראיות DNA.

## קישורים חיצוניים

## הערות שוליים

קטגוריה:בוטניקה
קטגוריה:זני ענבים
קטגוריה:גפן